
OMR PREMIUM YACHTING NA VODEĆIM EVROPSKIM NAUTIČKIM SAJMOVIMA UZ NOVO PARTNERSTVO SA NOVAMARINE

Beograd/Kan, septembar 2026. – Novim ugovorom sa italijanskim proizvođačem Novamarine, kompanija OMR Premium Yachting, članica OMR Grupe, proširila je svoj portfolio u segmentu luksuzne nautike i preuzela ekskluzivnu distribuciju ovih plovila za sedam tržišta regiona. Prvi zajednički nastup nakon potpisivanja ugovora realizovan je na ovogodišnjem Kanskom jahting festivalu (Cannes Yachting Festival), gde je kompanija OMR Premium Yachting prisutna uz oba brenda iz svog portfolija – Novamarine i Sunreef Yachts.
Ugovor o saradnji, potpisan 25. jula 2026. godine, obuhvata zastupanje, komercijalizaciju i prodaju Novamarine plovila na tržištima regiona. Italijanski proizvođač sa više od četiri decenije tradicije, prepoznat po visokoperformansnim plovilima, inovativnim rešenjima i karakterističnom dizajnu, svojim ulaskom u portfolio dodatno upotpunjuje ponudu OMR Premium Yachting-a u segmentu premijum i luksuzne nautike. 
„Partnerstvo sa Novamarine važan je korak u daljem razvoju OMR Premium Yachting-a i segmenta premijum nautike u okviru OMR Grupe. Naš cilj nije samo da klijentima u regionu ponudimo vrhunska plovila, već i pouzdanog partnera tokom celog perioda vlasništva – od izbora i kupovine do servisa i tehničke podrške. Predstojeći nautički sajmovi na kojima učestvujemo, a posebno prvi samostalni nastup kompanije sa oba brenda u Albaniji, prilika su da našu ponudu približimo regionalnom tržištu“, izjavio je Ostoja Mijailović, predsednik OMR Grupe.
Nakon Kana, OMR Premium Yachting nastavlja sajamsku sezonu na  Monaco Yacht Show-u, od 23. do 26. septembra, gde će biti prisutan u okviru nastupa oba principala, a potom na Međunarodnom sajmu nautike u Đenovi, od 1. do 6. oktobra, zajedno sa Novamarine.
Jesenja sajamska sezona završava se na Balkan Sea Fair-u u Albaniji, od 16. do 18. oktobra, gde će OMR Premium Yachting prvi put samostalno predstaviti oba brenda iz svog portfolija, Sunreef Yachts i Novamarine, regionalnoj publici.
Prisustvom na četiri nautička događaja u Francuskoj, Monaku, Italiji i Albaniji, OMR Premium Yachting nastavlja da razvija svoju ulogu regionalnog partnera vodećih međunarodnih nautičkih brendova, sa fokusom na dugoročne odnose sa klijentima, poznavanje lokalnih tržišta i visok nivo usluge tokom celog procesa izbora, kupovine i vlasništva nad plovilom.

O kompaniji OMR Premium Yachting
OMR Premium Yachting, članica OMR Grupe, posluje u segmentu luksuzne nautike, pružajući klijentima personalizovanu podršku u izboru, kupovini i vlasništvu plovila. Kompanija zastupa renomirane nautičke brendove Sunreef Yachts i Novamarine na tržištima Zapadnog Balkana i Jadranske obale, uz usluge prodaje i posredovanja u prodaji novih i polovnih plovila, savetovanje i postprodajnu podršku. 
Više informacija: https://omrpremiumyachting.com/

